[bookmark: _GoBack]Temeljem Zaključka o provedbi sufinanciranja školske prehrane učenicima srednjih škola kojim je osnivač Varaždinska županija u školskoj godini 2026./2027.  (KLASA: 602-02/26-12/32; URBROJ: 2186-02/1-26-1 od 23. rujna 2026. godine) Graditeljska, prirodoslovna i rudarska škola, Varaždin objavljuje
J A V N I   P O Z I V
ZA SUFINANCIRANJE ŠKOLSKE PREHRANE UČENICIMA 
GRADITELJSKE, PRIRODOSLOVNE I RUDARSKE ŠKOLE, VARAŽDIN 
u školskoj godini 2026./2027.

I.
[bookmark: _Hlk210896560]Pravo na sufinanciranje školske prehrane ostvaruju isključivo učenici čiji roditelji/posvojitelji/staratelji temeljem Rješenja Hrvatskog zavoda za mirovinsko osiguranje iz 2026. godine ostvaruju pravo na dječji doplatak iz prve cenzusne grupe sukladno Pravilniku.
Visina dječjeg doplatka u prvoj cenzusnoj grupi iznosi 61,80 eura, odnosno 77,25 eura za dijete bez oba roditelja ili za dijete čija su oba roditelja nepoznata ili nepoznatog prebivališta ili potpuno nesposobni za samostalni život i rad ili im je oduzeta poslovna sposobnost, za dijete s utvrđenim oštećenjem zdravlja te za dijete smrtno stradalog ili nestalog hrvatskog branitelja te 71,07 eura – za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalni život i rad ili mu je oduzeta poslovna sposobnost.

II.
Učeniku koji ostvaruje pravo na dječji doplatak iz članka 1. sufinancirat će se obrok s 1,33 eura po nastavnom danu koji je proveo u školi.

III.
Prijavu na Javni poziv podnosi roditelj/posvojitelj/staratelj učenika za kojeg traži sufinanciranje školske prehrane, a sastoji se od: 
· zahtjeva za sufinanciranje školske prehrane (Obrazac u privitku)
· Rješenja o pravu na doplatak za djecu Hrvatskog zavoda za mirovinsko osiguranje iz 2026. godine ili Potvrde o isplaćenom doplatku za djecu na kojoj se jasno vidi visina dječjeg doplatka u jednom mjesecu za prijavljenog učenika. 
IV.
Dokumentacija  iz točke III.  predaje se u tajništvo škole do 09. listopada 2026.  godine do 13:00 sati. Po isteku roka za predaju zahtjeva, Škola svu dokumentaciju zajedno s tablicom prijavljenih učenika, dostavlja Upravnom odjelu za prosvjetu, kulturu i sport Varaždinske županije do 14. listopada 2026. godine.  Po obradi i provjeri dokumentacije, Upravni odjel dostavlja Školi popis učenika kojima je odobreno sufinanciranje prehrane.
V.
Javni poziv će biti objavljen na web stranici škole, oglasnoj ploči škole i putem oglasne knjige.
Javni poziv je  otvoren  do 09. listopada 2026. godine do 13 sati.

